গুড়াপে শিশুকন্যাকে ধর্ষণ ও খুনে ফাঁসির সাজা

হুগলি: গুড়াপে (Gurap Case) শিশুকন্যাকে ধর্ষণ ও খুনে ফাঁসির সাজা আদালতের। ধর্ষণ-খুনের ৫৪ দিনের মধ্যে ফাঁসির সাজা দিল চুঁচুড়া পকসো আদালত (Chinsurah POCSO Court)। রেকর্ড টাইমে সাজা ঘোষণা করল আদালত। জন্মদিনেই মিলল বিচার, ৫৪ দিনের মধ্যে বিচারক চন্দ্রপ্রভা চক্রবর্তী অভিযুক্ত অশোক সিংকে ফাঁসির আদেশ দিলেন। শুক্রবার যখন অশোক সিংকে আদালতে পেশ করা হচ্ছিল, তখন বাইরে জড়ো হয়েছিলেন শিশুর বাবা-মা, পরিজন আর গ্রামবাসীরা। অভিযুক্তকে আদালতে নিয়ে যাওয়ার পথে দোষীর ফাঁসির দাবিতে সোচ্চার হয় গ্রামবাসীরাও। আদালতের রায় শুনে অঝোরে কান্নায় ভেঙে পড়লেন শিশুর বাবা-মা। শনিবারই আরজি করের নির্যাতিতাকে ধর্ষণ ও খুনের অভিযুক্ত সিভিক ভলান্টিয়ার সঞ্জয় রায়কে সাজা শোনাবে শিয়ালদহ আদালত। তার আগে এই নির্দেশ স্বাভাবিকভাবেই উল্লেখযোগ্য।

আরও পড়ুন: জ্যোতি বসু সেন্টার সোশ্যাল স্টাডিজ অ্যান্ড রিসার্চের উদ্বোধন

তিলোত্তমা কাণ্ডে যখন ফুঁটছে গোটা রাজ্য, ঠিক তার মধ্যেই হুগলির গুড়াপে ঘটে যায় আরও এক নৃশংস ঘটনা। গত ২৪ নভেম্বর রাতে প্রতিবেশীর পাচঁ বছরের শিশুকন্যাকে লজেন্সের লোভ দেখিয়ে বাড়িতে ডেকে নিয়ে যায় গুড়াপের বাসিন্দা অশোক সিং। পেশায় দিনমজুর। অনেক রাতে শিশুর পরিবার খোজঁ না পেয়ে অশোকের বাড়ীতে হানা দেয়। সেখানেই অর্ধনগ্ন, রক্তাক্ত অবস্থায় শিশুটির মৃতদেহ মেলে। মৃতদেহ কম্বলচাপা দিয়ে রাখা ছিল। ঘটনার জেরে ক্ষুব্ধ প্রতিবেশীরা অশোককে ধরে গনপিটুনি দেয়। পরে পুলিশ অশোককে গ্রেফতার করে। পুলিশ মামলার তদন্তে শিট গঠন করে। ২৪ নভেম্বর ঘটনার পর ৯ ডিসেম্বর চার্জশিট জমা হয়। চলে বিচার প্রকৃয়া। সাক্ষীদান করেন ২৭ জন, বুধবার পকসো আদালতের বিচারক চন্দ্রপ্রভা চক্রবর্তী, অশোক সিং কে দোষী সাব্যস্ত করেন। আজ ৫৪ দিনের মাথায় অভিযুক্ত কে মৃত্যুদন্ডের আদেশ দেন। আইনজীবীদের দাবি সাম্প্রতিক সময়ে এত দ্রুত বিচার বেনজির। একটি নারকীয় ঘটনার দ্রুত বিচার প্রকৃয়া সমাজের জন্য একটি বড় বার্তা।

অন্য খবর দেখুন