গুড়াপে নাবালিকাকে ধর্ষণ ও খুনের ঘটনায় রেকর্ড, ৫৪ দিনে বিচার

হুগলি: গুড়াপে (Hooghly Gurap) নাবালিকাকে ধর্ষণ ও খুনের ঘটনায় চুঁচুড়ার পকসো আদালত অভিযুক্তকে দোষী সাব্যস্ত করল। ২৭ জন সাক্ষীর সাক্ষ্যদানের ভিত্তিতে অভিযুক্তকে দোষী সাব্যস্ত করল আদালত। গত ২৪ নভেম্বর নাবালিকাকে ধর্ষণ ও খুন করা হয়। অভিযুক্ত প্রতিবেশীকে গ্রেফতার করেছে পুলিশ। আগামী ১৭ জানুযারি নাবালিকার জন্মদিনের দিনই সাজা ঘোষণা। এই ঘটনায় ১৩ দিনে চার্জশিট দেওয়া হয়েছিল। নাবালিকাকে ধর্ষণ ও খুনের ঘটনায় রেকর্ড করে ৫৪ দিনে বিচার। এর আগে জয়নগর মামলায় ৬২ দিনে ও ফারাক্কা মামলায় ৫৯ দিনে বিচার হয়।

গত ২৪ নভেম্বর সন্ধ্যায় নিখোঁজ হয়ে যায় পাঁচের শিশু। পরিবারের লোকজন খোঁজাখুঁজি শুরু করলে প্রতিবেশি বাড়িতে কম্বল চাপা রক্তাক্ত অবস্থা পড়ে থাকতে দেখা গিয়েছিল। তড়িঘড়ি উদ্ধার করে ধনেখালি গ্ৰামীণ হাসপাতালে নিয়ে যাওয়া হয়। তাকে মৃত বলে ঘোষণা করেন চিকিৎসকরা। প্রতিবেশী অশোক সিংকে গ্রেফতার করে পুলিশ। তার বিরুদ্ধে এর আগেও একাধিক সমাজবিরোধী কাজে জড়িত থাকার অভিযোগ রয়েছে। ২৭ সাক্ষ্য ও তথ্য প্রমাণের ভিত্তিতে চুঁচুড়া পকসো আদালত বুধবার ধৃত প্রতিবেশীকে দোষী সাব্যস্ত করে। আগামী ১৭ জানুয়ারি রায়দান করবে আদালত।

আরও পড়ুন: গল্ফগ্রিনে গলা কেটে খুন মহিলাকে

দেখুন ভিডিও